open-index/open-wikipedia-markdown huggingface dataset:
ჯონ პეტრუჩი

**ჯონ პიტერ პეტრუჩი** (; დ. 12 ივლისი, 1967) — ამერიკელი გიტარისტი და სიმღერების ავტორი. უკეთ ცნობილია, როგორც პროგრესული მეტალ ჯგუფის Dream Theater დამაარსებელი წევრი. მისი ჯგუფის ყოფილ წევრ მაიკ პორტნოისთან ერთად, იგი ასევე ეწევა საპროდიუსერო საქმიანობას: Dream Theater-ის ყველა ალბომის პროდიუსერია 2000 წლის ალბომის *Metropolis Pt. 2: Scenes from a Memory* გამოსვლის შემდეგ. იგი წარმოადგენს ასევე შემცვლელ ვოკალისტს აღნიშნულ ჯგუფში.

პეტრუჩის მონაწილეობა აქვს მიღებული ჯო სატრიანის პროექტში G3 ექვსჯერ, ყველაზე მეტჯერ, ვიდრე ნებისმიერ სხვა მოწვეულ გიტარისტს. 2009 წელს იგი დასახელებული იქნა მეორე უდიდეს გიტარისტად ჯოელ მაკლვერის წიგნში „ასი უდიდესი მეტალ გიტარისტი.“ იგი დასახელდა ასევე „ყველა დროის გიტარის ათ უდიდეს შრედერს“ შორის ჟურნლის *GuitarOne* მიერ.

თავის ერთ-ერთ საგიტარო გაკვეთილში პეტრუჩი აღნიშნავს, რომ მასზე უდიდესი გავლენა მოახდინა ჯეიმზ ჰეტფილდმა მეტალიკიდან. იგი სტივ მორსსაც ასახელებს მის გავლენიან გიტარისტებს შორის ერთ-ერთ უდიდესად. კიდევ ერთი გიტარისტი, რომელმაც პეტრუჩიზე გავლენა იქონია, ალექს ლაიფსონია ჯგუფ რაშიდან. პეტრუჩიმ მისგან აითვისა უფრო სრული აკორდებისა და უფრო მძიმე მისამღერის დაკვრის ტექნიკა და ეფექტები. ამასთან ერთად, იგი დევიდ გილმორის გიტარის ემოციური დაკვრის დიდი გავლენის ქვეშაც იმყოფება.

## სქოლიო 
## რესურსები ინტერნეტში 
* 
* 
* ჯონ პეტრუჩი საიტზე Twitter
* ჯონ პეტრუჩის ოფიციალური საიტი საიტზე Facebook

კატეგორია:დაბადებული  12 ივლისი
კატეგორია:დაბადებული 1967
კატეგორია:ამერიკელი როკ-გიტარისტები
კატეგორია:ამერიკელი მუსიკალური პროდიუსერები
კატეგორია:G3
კატეგორია:Dream Theater-ის წევრები
კატეგორია:ცოცხალი ადამიანები
პინჩეირის ციხესიმაგრე

მინი|250პქ|პინჩეირის ციხესიმაგრე
მინი|250პქ|უარპეს ისრის წვერი
**პინჩეირის ციხესიმაგრე და ნაკრძალი** წარმოადგენს დაცულ ბუნებრივ ტერიტორიას არგენტინაში. მდებარეობს მენდოსის პროვინციაში, ქალაქ მალარგუედან 27 კმ-ით დასავლეთით. 

აქ მდებარეობს ეროზიისა და მყინვარების მოქმედებით წარმოქმნილი ბუნებრივი მონუმენტი, რომელიც ძალიან ჰგქვა უზარმაზარ ციხესიმაგრეს. მდებარეობს მდინარე მალარგუეს ნაპირთან. ამ არეალის გარშემო აღმოჩენილია წარსულში აქ მცხოვრები უარპეს ეთნიკური ჯგუფის კუთვნილი ისრის წვერები.

არსებობს გადმოცემა, რომ XX საუკუნის დასაწყისში ეს ციხესიმაგრე ჩილელი ყაჩაღების თავშესაფარი იყო, რომლებსაც პინჩეირის ძმებს ეძახდნენ. 

## რესურსები ინტერნეტში
* პინჩეირის ციხესიმაგრსი კომპლექსი 
* პინჩეირის ციხესიმაგრის აღწერა და ვიდეო 

კატეგორია:არგენტინის არქეოლოგიური ძეგლები
ეგზორციზმი

მინი|წმინდა ფრანსისკო დე ბორჯია გარდაცვლილი ადამიანიდან დევნის დემონებს. 

**ეგზორციზმი** () — დემონის ან სულის განდევნა ადამიანისგან ან რაიმე ადგილიდან. ტერმინი გახდა ცნობილი ადრეულ ქრისტიანობაში მეორე საუკუნიდან. მიუხედავად ამისა მისი გამოყენება საკმაოდ ძველი დროით თარიღდება და არის ბევრი კულტურისა და რელიგიის რწმენის ნაწილი.

ქრისტიანობაში, ადამიანს, რომელიც ახორციელებს ეგზორციზმს, ეწოდება ეგზორცისტი და ხშირად არის ეკლესიის წევრი, ან დაჯილდოებულია სპეციალური თვისებებითა და ძალით. ეგზორცისტი ბოროტი ძალის განდევნისთვის იყენებს ლოცვებს, რელიგიურ მასალებს, როგორიცაა ხატები, სიმბოლოები, ჟესტიკულაცია, თილისმა და ა.შ. ამ დროს იგი მოუწოდებს დახმარებისთვის ღმერთს, იესოს ან რამდენიმე ანგელოზს ან მთავარანგელოზს.

## რესურსები ინტერნეტში
* ეგზორციზმი მართლმადიდებლობაში
* კათოლიკური ეგზორციზმი 
* ებრაული ენციკლოპედია - ეგზორციზმი

კატეგორია:ეგზორციზმი
კატეგორია:ისლამი და სხვა რელიგიები
ქვემო რიეთის ეკლესია

**ქვემო რიეთის ეკლესია** – ეკლესია გორის მუნიციპალიტეტის სოფელ ქვემო რიეთის ჩრდილოეთით, ბორცვზე შემორჩენილია დარბაზული ეკლესიის ნანგრევები (6,3 X 4,4 მ). ეკლესია ნაგებია დიდი ზომის ლოდებისაგან. 1920 წლის მიწისძვრამ შენობა ძლიერ დააზიანა. შესასვლელი სამხრეთითაა, ნახევარწრიულ აფსიდში ერთი სარკმელია. დარბაზი გადახურულია კამარით.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
ოსროჰენა

**ოსროჰენა**, *ოსროენა*, *ოსროენი* (;  '**) — ასურელთა ისტორიული სახელმწიფო შუამდინარეთის ტერიტორიაზე ძვ. წ. 132–244 წლებში, მდებარეობდა ტიგროსის ზემო წელზე. ოსროეჰენის დედაქალაქი იყო ქალაქი ედესა, ამიტომ ხშირად **ედესის სამეფოდაც'* არის მოხსენებული.

ალექსანდრე მაკედონელის გარდაცვალების შემდეგ მესოპოტამიის ეს ოლქი სელევკიდების იმპერიის შემადგენლობაში შევიდა. აქ ძვ. წ. 120-იანებისთვის დამკვიდრდნენ არაბული ტომები *ოროი*. სახელწოდება ოსროჰენა კი წარმოიშვა *ოსროჰეს ორჰაელისაგან*, რომელიც ძვ. წ. 120 წელს სელვეკიდთა იმპერიის ერთ-ერთი ოლქის, სირიის მმართველად იყო დაყენებული.

## ქრისტიანობა
ქრისტიანობის მიღებას უკავშირდება აბგარ V-ისა და იესო ნაზარეველის ურთიერთმიმოწერის აპოკრაფიული ფაქტი, თუმცა ქრისტიანობის ოფიციალურ რელიგიად გამოცხადება უკავშეირდება აბგარ VIII-ისა (177-212) და აბგარ IX-ის (212 - 216) სახელებს. შემდგომ წლებშ ედესა ქრისტიანობის მნიშვნელოვან ცენტრად გადაიქცა. ოსროჰენა გახდა პირველი სახელმწიფო მსოფლიოში, რომელმაც ქრისტიანობა ოფიციალურ რელიგიად ცნო.

## ოსროჰენის მმართველები
* არიუ (ძვ. წ. 132-127)
* აბდუ ბარ მაზური (ძვ. წ. 127-120)
* ფრადჰაშტ ბატ ჯებარი (ძვ. წ. 120-115)
* ბაქრუ I (ძვ. წ. 115-112)
* ბაქრუ II (ძვ. წ. 112-92)
* მანუ I (ძვ. წ. 94)
* აბგარ I (94-68)
* აბგარ II (ძვ. წ. 68-52)
* მანუ II (ძვ. წ. 52-34)
* პაქორი(ძვ. წ. 34-29)
* აბგარ III (ძვ. წ. 29-26)
* აბგარ IV (ძვ. წ. 26-23)
* მანუ III (ძვ. წ. 23-4)
* აბგარ V უქქამა (ძვ. წ. 4 - 7, 13-50 წწ.)
* მანუ IV (7-13 წწ.)
* მანუ V (50-57 წწ.)
* მანუ VI (57-71 წწ.)
* აბგარ VI (71-91 წწ.)
* სანატრუკ I (91-109 წწ.)
* აბგარ VII (109-116 წწ.)
* იალური (118-122 წწ.)
* პარფამასპატი (118-123 წწ.)
* მანუ VII (123-139 წწ.)
* მანუ VIII (139-163, 165-177 წწ.)
* ვაილ (163-165 წწ.)
* აბგარ VIII (177-212 წწ.)
* აბგარ IX *დიდი'' (212-216 წწ.)
* მანუ IX (217-240 წწ.)
* აბგარ Х (240-242 წწ.) 
* აბგარ XI (242-244 წწ.)

## სქოლიო
კატეგორია:რომის პროვინციები
კატეგორია:ისტორიული სახელმწიფოები
კატეგორია:ძველი შუამდინარეთი
კატეგორია:ერაყის ისტორია
კატეგორია:თურქეთის ისტორია
ქვემო ხვითის სამების ეკლესია

**ქვემო ხვითის სამების ეკლესია** – ეკლესია გორის მუნიციპალიტეტის სოფელ ქვემო ხვითის განაპირას, ჩრდილო-დასავლეთით. თარიღდება გვიანდელი ფეოდალური ხანით. 

ეკლესია დარბაზულია (6 X 4,5 მ), ნაგებია რიყის ქვით, კუთხეები, კარი და სარკმლები ამოყვანილია ნაცრისფერი ტუფის ქვით. სამხრეთით არქიტრავით გადახურული კარი და სარკმელია. თითო ასეთივე სარკმელია აღმოსავლეთითა და დასავლეთით, აფსიდის სარკმლის ორივე მხარეს თითო ოთკუთხა ნიშია. დარბაზის გრძივი კედლები წყვილი პილასტრით დაახლოებით ორ ტოლ ნაწილადაა გაყოფილი. კამაროვანი გადახურვა ეყრდნობა შუა საბჯენ, დასავლეთის კედლის თაღებსა და აფსიდის მარტივპროფილიან იმპოსტებზე დამყარებულ სატრიუმფო თაღს. სამხრეთ ფასადზე, კარის თავზე ასომთავრული წარწერაა (იკითხება ნაწილობრივ). ეკლესიას შემოვლებული აქვს ტუფის ქვის თაროსებრი ლავგარდანი. მოგვიანებით ეკლესიის დასავლეთ ნაწილში, სახურავზე დაუშენებიათ ოთხივე მხარეს თაღებით გახსნილი სამრეკლო, რომელიც ნაგებია კვადრატული აგურით.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
ქვემო ხვითის წმინდა გიორგის ეკლესია

**ქვემო ხვითის წმინდა გიორგის ეკლესია** – ეკლესია გორის მუნიციპალიტეტის სოფელ ქვემო ხვითის განაპირას, აღმოსავლეთით. თარიღდება გვიანდელი ფეოდალური ხანით. 

ეკლესია დარბაზულია  (12,2 X 7,2 მ), ნაგებია რიყის ქვით, კუთხეები, კარი და სარკმლები ამოყვანილია ტუფის ქვით. არქიტრავით გადახურული შესასვლელი დასავლეთითაა, თითო თაღოვანი სარკმელი - აღმოსავლეთითა და დასავლეთით, ორი სამხრეთით. აფსიდში, სარკმლის ორივე მხარეს, თითო ოთკუთხა ნიშია. დარბაზის გრძივ კედლებზე ორი წყვილი ორსაფეხურიანი პილასტრია. კამაროვანი გადახურვა ემყარება დარბაზის შუა საბჯენ და დასავლეთ კედლის თაღებს და აფსიდის ორსაფეხურიან იმპოსტებზე დაყრდნობილ სატრიუმფო თაღს. ეკლესიაზე დასავლეთის მხრიდან მიდგმულია ოთხ სვეტზე დაყრდნობილი კვადრატული აგურით ნაგები ორსართულიანი სამრეკლო.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
ქვემო ხვითის ღვთისმშობლის ეკლესია

მინი|ღვთისმშობლის ეკლესიის ხედი სამხრეთ-დასავლეთიდან
მინი|ასომთავრული წარწერა სამხრეთ კარის თავზე
მინი|ასომთავრული წარწერა და ჯვარი აღმოსავლეთ ფასადზე
**ქვემო ხვითის ღვთისმშობლის ეკლესია** — ეკლესია გორის მუნიციპალიტეტის სოფელ ქვემო ხვითის განაპირას, სასაფლაოზე. თარიღდება გვიანდელი ფეოდალური ხანით. 

ეკლესია დარბაზულია (11,8 X 7,3 მ), ნაგებია რიყის ქვით. შენობა დაზიანებულია: მნიშვნელოვანი ბზარია გაჩენილი კამარის შუაში, ეკლესიის მთელ სიგრძეზე, აფსიდის კონქში და აფსიდის კედლის ღერძზე იატაკამდის; ჩამოშლილია ჩრდილოეთის ფასადის საპირე წყობა და ლავგარდანი; ჩამორღვეულია ჩრდილო-აღმოსავლეთის კუთხეც. დაზიანებული ეკლესია შეუკეთებიათ. დასავლეთის შესასვლელის ზღურბლში გამოყენებულია ორი ჩუქურთმიანი ქვა. ორივე მხრიდან შეისრულთაღიანი შესასვლელები დასავლეთ კედლის შუაში და სამხრეთი კედლის (ამოქოლილია) დასავლეთ მონაკვეთშია. ორივე შესასვლელი გარედან თაღოვან შეღრმავებაშია მოთავსებული. შიგნიდან, შეღრმავების თაღის ქუსლების დონეზე, არქიტრავებია ჩადგმული. ნახევარწრიული აფსიდის ღერძზე თაღოვანი სარკმელია. აფსიდის ჩრდილოეთით კონქით დახურული ნიშია, სამხრეთით კი მცირე თაღოვანი ნიში. შიგნიდან შეისრული, გარედან ნახევარწრიული თაღოვანი სარკმლები - თითო დასავლეთით, შესასვლელის თავზე და ჩრდილოეთ კედლის შუა ნაწილშია, ორი - სამხრეთით შუა და აღმოსავლეთ ნაწილშია. დარბაზის გრძივი კედლები წყვილ-წყვილი ორსაფეხურიანი პილასტრით და დასავლეთ კედლის კუთხის პილასტრით სამ თანაბარ ნაწილად იყოფა. პილასტრების პირველ საფეხურებზე გადადის კედლის დეკორატიულად შეისრული თაღები. პილასტრები და აფსიდის მხრები დასრულებულია იმპოსტებით (თარო და ირიბად ჩაჭრილი სიბრტყე), რომლებზეც დაბჯენილია კამარის აგურით ნაწყობი საბჯენი თაღები. დარბაზის იატაკი კვადრატული აგურითაა გაწყობილი. აღმოსავლეთ ფასადის სარკმლის თავსართზე გამოსახულია განედლებული ჯვარი, რომელსაც ნახევარწრიული მოჩარჩოება აქვს. სამხრეთ კარის თავზე ჩადგმულია მოზრდილი წარწერიანი ფილა. შენობას გასდევს აგურის ოთხ რიგად ნაწყობი ლავგარდანი. სახურავი ორფერდაა, გადახურულია მიჭიქული ცისფერი კრამიტით. ეკლესიის დასავლეთ ფრონტონის კუთხეზე დგას აგურის სამრეკლო, რომელიც სწორკუთხა შეღრმავებაში მოთავსებული, ოთხივე მხრიდან ნახევარწრიული თაღებითაა გახსნილი. სამრეკლოს გუმბათოვანი გადახურვა და აგურის პირამიდული სახურავი აქვს.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კატეგორია:ღვთისმშობლის სახელობის ეკლესიები
კანიბალიზმი

right|მინი|250px
**კანიბალიზმი** (Caníbalis-დან,  კარიბების ესპანური სახელი) – მოქმედება, როდესაც ორგანიზმები თავისივე სახეობის სხვა ინდივიდებს ჭამენ. თუ ეს ადამიანებს ეხება, მაშინ შეგვიძლია გამოვიყენოთ ტერმინი ანთროპოფაგია.

კანიბალიზმი იყო ფართოდ გავრცელებული უძველესი დროის ადამიანებში. კანიბალიზმი XIX საუკუნეშიც გვხვდებოდა ავსტრალაზიის იზოლირებულ კულტურებში. ფიჯი ერთ დროს იყო ცნობილი როგორც „კანიბალების კუნძული“. კანიბალიზმის მსოფლიოს მასშტაბით გავრცელება კარგადაა დოკუმენტებით დადასტურებული: ფიჯიდან ამაზონის დაბლობში, კონგოს ღრმულსა და მაორის ტომებში ახალ ზელანდიაში. ნეანდერტალელებზე არის ვარაუდები, რომ მათში კანიბალიზმის აქტები ხდებოდა, და შემდეგ ისინი შეჭამეს თანამედროვე ადამიანებმა.

არაადამიანურ სახეობებში კანიბალიზმი საკმაოდ ხშირია, მაგალითად ობობებსა და მორიელებში. ამ შემთხვევაში, სექსუალური აქტის შემდეგ მდედრი ჭამს მამრს.

## სქოლიო
კატეგორია:კანიბალიზმი
ქვემო ხვითის კოშკი

**ქვემო ხვითის კოშკი** – კოშკი გორის მუნიციპალიტეტის სოფელ ქვემო ხვითიდან სამხრეთ-აღმოსავლეთით ერთი კილომეტრის მოშორებით, ადგილზე, რომელსაც გალავნებს ეძახიან. თარიღდება გვიანდელი ფეოდალური ხანით. 

კოშკი ცილინდრულია (დიამეტრი 7,5 მ), ნაგებია რიყის ქვით და კვადრატული აგურით. შენობა დაზიანებულია: შემორჩენილია პირველი სართული. კოშკში შესასვლელი ჩრდილო-დასავლეთის მახარესაა. მის დასავლეთით ღრმა, თაღოვანი თახჩაა, ხოლო აღმოსავლეთით, კედელში დატანებულია მეორე სართულზე ასასვლელი კიბე. სამხრეთის, აღმოსავლეთისა და დასავლეთის კედლებში თითო ერთმაგი და ორმაგი თახჩიანი სათოფურებია. კოშკი შიგნიდან შელესილია. პირველი სართულის გადახურვა გუმბათოვანი იყო.  

## ლიტერატურა
* საქართველოს ისტორიისა და კულტურის ძეგლთა აღწერილობა, ტ. 5. თბ., 1990.

კატეგორია:გორის მუნიციპალიტეტის კოშკები
ქორდის მთავარანგელოზის ეკლესია

**ქორდის მთავარანგელოზის ეკლესია** — ეკლესია გორის მუნიციპალიტეტის სოფელ ქორდის განაპირას, აღმოსავლეთით. თარიღდება XVI-XVII საუკუნეებით. 

ეკლესია დარბაზულია (7 X 5 მ), ფასადები წითელი ქვისაა. სახურავი დაზიანებულია. შენობა შიგნიდან შელესილი ყოფილა. ეკლესიის სამხრეთ კედელში გაჭრილია შესასვლელი და ერთი სარკმელი, აღმოსავლეთისა და დასავლეთისაში - თითო სარკმელი. დარბაზის გრძივ კედლებზე პილასტრებია, რომლებსაც ეყრდნობა შეისრული კამარის საბჯენი თაღი. კონქიც შეისრული ფორმისაა. ფასადებზე სარკმლების სათაურები დეკორირებულია. აღმოსავლეთის ფასადის კეხის ქვეშ ჩაშენებულია აქ ადრე მდგარი (XI-XII სს.) ეკლესიის კანკელის ფრაგმენტები. აღმოსავლეთის სარკმლის ზემოთ გამოსახულია დიდი რელიეფური ჯვარი, მარჯვნივ ადამიანის ფიგურაა, რომელსაც მარცხენა ხელში მოზრდილი ჯვარი უჭირავს. ეკლესიაზე სამხრეთით მიდგმულია კარიბჭე, რომელსაც სამხრეთით შეწყვილებული ლილვებით მორთული შესასვლელი აქვს. ნაგებობას ბრტყელი, შვერილი ლავგარდანი აქვს შემოვლებული. სახურავი ორფერდაა, გადახურულია კრამიტით.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კატეგორია:XVI საუკუნის ეკლესიები
პარმენიონი

**პარმენიონი**  (ბერძნ. *Παρμενίων*) (დ. ძვ. წ. 400 - გ. ძვ. წ. 330) — მაკედონელი გენერალი, რომელიც მსახურობდა ფილიპე II-ის და ალექსანდრე დიდის მმართველობის ხანაში. მან ორივე მეფის კარზე წარმატებით შეძლო დაემკვიდრებინა თავი, როგორც მეფის მარჯვენა ხელად სამხედრო საქმეში. 

წარმოშობით ის იყო მაკედონელი დიდებულის, ფილოტას შვილი. ფილიპე II-ის დაქვემდებარებაში ძვ. წ. 356 წელს მან დაამარცხა ილირიელები დიდ ბრძოლაში. ათი წლის შემდეგ გაანადგურა სტრატეგიული ქალაქი თესალიაში, ჰალოსი. ძვ. წ. 336 წელს ფილიპემ პარმენიონი გააგზავნა მცირე აზიაში 10,000 მეომრით. ამ არმიის დანიშნულება იყო მოემზადებინა პლაცდარმი მთავარი არმიისთვის, რომლითაც ფილიპე თავად აპირებდა აზიაში შეჭრას. თავდაპირველად ყველაფერი კარგად წარიმართა, თუმცა იმავე წელს ფილიპე II-ის სიკვდილის შემდეგ მაკედონელები მემნონ როდოსელმა მაგნეზიასთან დაამარცხა, შემდეგ კი უკან დაახევინა. ამის მიუხედავად არმია შეძლო აზიაში დარჩენა.

ძვ. წ. 334 წელს ფილიპეს მემკვიდრემ, ალექსანდრე დიდმა წამოიწუო მამამისის მიერ დაგეგმილი ლაშქრობა აქემენიდების სპარსეთის წინააღმდეგ, რითიც დაიწყო ალექსანდრეს სპარსეთის კამპანია. პარმენიონს კვლავ მნიშვნელოვანი როლი ეჭირა მაკედონელთა სამხედრო ძალაში. გრანიკოსის, ისოსის და გავგამელის ბრძოლების დროს ის არმიის მარცხენა ფლანგს მეთაურობდა. ძვ. წ. 330 წელს პარმენიონის შვილი, ფილოტა, რომელიც არმიის ელიტარულ რაზმს, ჰეტაირებს მეთაურობდა, ალექსანდრეს წინააღმდეგ შეთქმულებაში მონაწილეობდა. შეთქმულება გამოაშკარავდა და ალექსანდრემ ფილოტა მოაკვლევინა. ამასთან ხალხი გაგზავნა ეკტაბანაში, სადაც პარმენიონი იმყოფებოდა, რომელმაც არაფერი იცოდა თავისი შვილის შესახებ და მათ დაავალა მოეკლათ ის იქამდე, საცამ ფილოტას შესახებ შეიტყობდა. გაურკვეველია მიუძღვოდა თუ არა ბრალი პარმენიონს ალექსანდრეს წინააღმდეგ შეთქმულებაში.

## რესურსები ინტერნეტში 
* Livius.org - პარმენიონი 

კატეგორია:გარდაცვლილი ძვ. წ. 330
კატეგორია:ალექსანდრე მაკედონელის გენერლები
კატეგორია:დაბადების ადგილი უცნობია
კატეგორია:დაბადების წელი უცნობია
ქორდის წმინდა ბარბარეს ეკლესია

**ქორდის წმინდა ბარბარეს ეკლესია** – ეკლესია გორის მუნიციპალიტეტის სოფელ ქორდის განაპირას, სამხრეთით. თარიღდება XVI-XVII საუკუნეებით. 

ეკლესია დარბაზულია (5,76 X 3,68 მ), ნაგებია რიყის ქვით. სარკმლის საპირეები და ლავგარდანი თლილი ქვისაა. შენობა ძლიერ დაზიანებულია, ჩანგრეულია კამარა. შესასვლელი სამხრეთითაა.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კატეგორია:XVI საუკუნის ეკლესიები
ქორდის კოშკი

მინი|392x392პქ
**ქორდის კოშკი** – კოშკი გორის მუნიციპალიტეტის სოფელ ქორდის განაპირას, მდინარე ლიახვის მარჯვენა ნაპირზე. თარიღდება XVIII საუკუნის შუა პერიოდით. კოშკი ცილინდრული და ორსართულიანია (დიამეტრი 8,4 მ). ნაგებია რიყის ქვით გამოყენებულია აგურიც. შენობა დაზიანებულია. პირველი სართული დამხმარეა, მეორე კი - საცხოვრებელი. შესასვლელი სწორედ, აქ არის, მეორე სართულზე, ჩრდილოეთის მხრიდან. იქვე, კარის არეში, იწყება კიბეები. ერთ მათგანს ჩადის პირველ სართულზე, მეორე კი ზემოთ მიემართება.
კოშკის  პირველ სართულს ნახევარსფერული გუმბათი ხურავს, მეორეს კი - რვაწახნაგა. თუ ქვედა სართულის კედლები სწორზედაპირიანია, მეორე სართული დეკორატიულადაა გადაწყვეტილი. მეორე სართულზე, კარის პირდაპირ, როგორც ეს მეტწილად გვხვდება, ბუხარია მოთავსებული; ამავე სართულზე, კედლებში განლაგებულია დიდი და პატარა ნიშები, მარტივი და რთული სათოფურები და სხვა.
ფასადებიდან მორთულია შესასვლელის მხარე. კარის თავზე აგურის წყობით გამოყვანილია ჯვარი, გვერდებზე კი - ვერტიკალურად განლაგებული რომბები.

## ლიტერატურა
* საქართველოს ისტორიისა და კულტურის ძეგლთა აღწერილობა, ტ. 5. თბ., 1990.

კატეგორია:გორის მუნიციპალიტეტის კოშკები
ქვემო რიეთის ნათლისმცემლის ეკლესია

**ქვემო რიეთის ნათლისმცემლის ეკლესია** – ეკლესია გორის მუნიციპალიტეტის სოფელ ქვემო რიეთის ქვემოთ, სკრის ხეობის მარჯვენა ნაპირზე. ე.თაყაიშვილის ცნობით, ეკლესიის დასავლეთ ფასადიდან ჩამოვარდნილი ქვის (დაკარგულია) მხედრულ წარწერაში მოხსენიებულია კტიტორი შალიკაშვილი. ამ ცნობის საფუძველზე ნაგებობა XVIII საუკუნის დასაწყისით თარიღდება. ეკლესია დარბაზულია (8,65 X 7,75 მ), ნაგებია აგურით. შენობა 1920 წლის მიწისძვრის დროს ძლიერ დაზიანდა. შემორჩენილია ჩრდილოეთის, აღმოსავლეთისა და სამხრეთ კედლების ქვედა ნაწილები და აფსიდი. შესასვლელები სამხრეთით და დასავლეთითაა. შეისრული ფორმის სარკმელი მხოლოდ საკურთხეველშია შემორჩენილი.

## ლიტერატურა
კატეგორია:გორის მუნიციპალიტეტის ტაძრები
კატეგორია:XVIII საუკუნის ეკლესიები
ესპეხოს ტბა

მინი|250პქ|ესპეხოს ტბა
**ესპეხოს ტბა** ( სარკის, გამჭვირვალე ტბა'') — მყინვარულ-ტექტონიკური წარმოშობის ტბა არგენტინაში, ნეუკენის პროვინციაში. მდებარეობს ქალაქ ვილია-ლა-ანგოსტურის სიახლოვეს. ტბა იკვებება არაერთი პატარა ნაკადულით, რომლებსაც მთებიდან თოვლისა და მყინვარის ნადნობი წყალი მოაქვთ. ტბის ფართობი შეადგენს 31 კმ²-ს. 

## იხილეთ აგრეთვე 
*არგენტინის ტბების სია 

## რესურსები ინტერნეტში 
* ესპეხოს ტბა 
*სურათები 
*ნეუკენის პროვინციის დეტალური რუკა 

კატეგორია:არგენტინის ტბები
ეპულაფკენის ტბა

**ეპულაფკენის ტბა** — ტბა არგენტინაში, ნეუკენის პროვინციაში, არგენტინის პატაგონია. ეს მყინვარული ტბა მდებარეობს ანდების მთებში, ლანინის ეროვნულ პარკში. ჰიდროლოგიურად, ის ერთ ტბად მოიაზრება უეჩულაფკენის ტბასთან ერთ მთლიანობაში, რომელთანაც ვიწრო არხითაა დაკავშირებული. ტბებს დელტას ფორმა აქვს, რომელიც მას ვულკან უანკუიუედან ამოფრქვეულმა ლავამ მისცა. ტბის ფართობია 895 მ².

## იხილეთ აგრეთვე 
* არგენტინის ტბების სია 

## რესურსები ინტერნეტში 
* სურათი
* რუკა

კატეგორია:არგენტინის ტბები
უეჩულაფკენის ტბა

**უეჩულაფკენის ტბა** — ტბა არგენტინის პატაგონიაში, ნეუკენის პროვინციაში. ეს მყინვარული ტბა მდებარეობს ანდებში, ლანინის ეროვნულ პარკში, ქალაქ სან-მარტინ-დე-ლოს-ანდესიდან 60 კმ-ის მოშორებით. უეჩულაფკენი არგენტინის ერთ-ერთი უმნიშვნელოვანესი ანდური ტბაა. იკვებება ჩამდინარე ნაკადულებით და ეპულაფკენის ტბით. 

მისი სახელი მაპუჩეს ხალხის ენაზე "*გრძელ ტბას*" ნიშნავს. მართლაც, მისი სიგრძე 30 კმ-ია, სიგანე 5 კმ, ზედაპირის ფართობი 104 კმ².

## იხილეთ აგრეთვე
*არგენტინის ტბების სია 

## გალერეა

File:Huechu5.JPG
File:Huechu6.JPG
File:Huechu4.JPG
File:Huechu3.JPG
File:Huechu1.JPG
File:Huechu.JPG

center|მინი|left|700პქ|ტბის პანორამა

## რესურსები ინტერნეტში 
*ტბის რუკა 

კატეგორია:არგენტინის ტბები
კატეგორია:ტბები ანბანის მიხედვით
ქორდის ღვთისმშობლის ეკლესია

**ქორდის ღვთისმშობლის ეკლესია** — ეკლესია გორის მუნიციპალიტეტის სოფელ ქორდის განაპირას, სამხრეთით, მდინარე ლიახვის მარჯვენა ნაპირზე. თარიღდება XVI–XVII საუკუნეებით.

ეკლესია დარბაზულია (5 × 8 მ), ნაგებია რიყის ქვით, კონსტრუქციის ნაწილები, კუთხეები და კარ-სარკმლის წირთხლები თლილი ქვისაა. კამაროვანი გადახურვა ჩანგრეულია. შენობის ნახევარწრიული, ტიმპანებიანი შესასვლელები სამხრეთითა და დასავლეთითაა. აღმოსავლეთით ერთი სარკმელია, სამხრეთით — ორი. დარბაზის გრძივ კედლებზე ორ-ორი ნახევარწრიული თაღია. საკურთხეველი, რომელიც თავდაპირველად ერთი საფეხურით ყოფილა აწეული, შემდეგში კიდევ უფრო აუმაღლებიათ და აქ აგურისა და ქვის ორკარიანი კანკელი დაუდგამთ. აღმოსავლეთის ფასადზე, კეხის ქვემოთ, მომწვანო ქვაზე დაბალრელიეფიანი ჯვარია გამოსახული. დანარჩენ ფასადებს მარტივი ფორმის გრეხილი გასდევს. დასავლეთის კედელზე სამსტრიქონიანი ასომთავრული წარწერაა. იკითხება პირველი სტრიქონი: „ქრისტე შეიწყალე გიორგი…“. მოგვიანებით ეკლესიისათვის სამხრეთისა და დასავლეთის მხრიდან მიუშენებიათ სწორკუთხა სათავსები, რომლებიც ნაგებია რიყის ქვით. სამხრეთის მინაშენს, რომელიც ეკლესიის სამხრეთ სარკმლებს ფარავდა, შესასვლელი სამხრეთით აქვს, დასავლეთისას — დასავლეთით.

## ლიტერატურა 
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კატეგორია:ღვთისმშობლის სახელობის ეკლესიები
კატეგორია:XVI საუკუნის ეკლესიები
ლაკარის ტბა

**ლაკარის ტბა** — მყინვარული წარმოშობის ტბა არგენტინაში, ნეუკენის პროვინციაში. მდებარეობს ზღვის დონიდან 630 მეტრზე, პატარა ქალაქ სან-მარტინ-დე-ლოს-ანდესის შემოგარენში. არგენტინის ანდების სხვა არაერთი ტბის მსგავსად, ამ ტბიდანაც ჩილეს ტერიტორიაზე გაედინება მდინარე (მდინარე უაუმი). 1902 წლამდე, ამ ტბას დაჟინებით მოითხოვდა ჩილე. 

ტბის ფართობია 55 კმ², საშუალო სიღრმე 167 მ, მაქსიმალური სიღრმე 277 მ.

## იხილეთ აგრეთვე
*არგენტინის ტბების სია 

## რესურსები ინტერნეტში 
* Sistema Nacional de Información Hídrica 
* Lacar Area (YouTube video HD)
*http://www.ilec.or.jp/database/sam/sam-07.html 

მინი|center|600პქ|ტბის პანორამა

კატეგორია:არგენტინის ტბები
კატეგორია:ტბები ანბანის მიხედვით
ადამიანი-სპილო (ფილმი)

„**ადამიანი-სპილო**“ () — 1980 წლის ამერიკული დრამატული ფილმი, რომელიც დაფუძნებულია XIX საუკუნეში, ლონდონში მცხოვრები სხეულის დეფორმაციის გამომწვევი დაავადების მქონე ჯოზეფ მერიკის (ფილმში ჯონ მერიკი) ნამდვილ ამბავზე. ფილმის რეჟისორია დევიდ ლინჩი, ხოლო როლებს ასრულებენ ენტონი ჰოპკინზი, ჯონ ჰარტი, ენ ბენკროფტი და სხვა მსახიობები. ლინჩმა, კრისტოფერ დე ვორმა და ერიკ ბერგრენმა სცენარი დაწერეს ფრედერიკ ტრივზის წიგნის „ადამიანი-სპილო და სხვა მოგონებები“ (1923) მიხედვით. ფილმი გადაღებულია შავ-თეთრ ფორმატში.

## სიუჟეტი
ადამიანი, სახელად ჯონ მერიკი მისი საშინელი შესახედაობის გამო ცნობილია, როგორც ადამიანი-სპილო. მის გარეგნულ საშინელებას იყენებს ბეიტსი, რომელიც ბაზრობაზე ფულის საფასურად აჩვენებს მერიკს ადამიანებს, იყენებს რა  მერიკის უსუსურობას. ექიმი ტრევისი დაინახავს მერიკს და გადაწყვეტს, დაეხმაროს მას და წაიყვანს საავადმყოფოში. თუმცა სამეცნიერო ინტერესს მალე ჩაანაცვლებს გულწრფელი ადამიანური გრძნობა. აღმოჩნდება, რომ მერიკი იმბეცილი არ არის და წერა-კითხვა შეუძლია და ფსალმუნებიც იცის. მის ამბავს გაიგებს ლონდონის არისტოკრატული წრეები და თავად დედოფალი ვიქტორია. მას საავადმყოფოში ტოვებენ. ყოფილი მფლობელი მერიკის გატაცებას ახერხებს, თუმცა მერიკი საავადმყოფოში მაინც დაბრუნდება.

## როლებში
*ენტონი ჰოპკინზი — ფრედერიკ ტრევისი
*ჯონ ჰარტი — ჯონ მერიკი
*ენ ბენკროფტი — მაგდა კენდალი
*ჯონ გილგუდი — კარ გომი 
*უენდი ჰილერი — მისის მაზერსჰედი

## ჯილდოები
ადამიანი-სპილო მიჩნეულია როგორც კრიტიკულად და კომერციულად წარმატებული ფილმი. ფილმი ოსკარზე წარდგენილი იქნა რვა ნომინაციაში, მათ შორის 1981 წლის საუკეთესო ფილმი.

**BAFTA**
*საუკეთესო ფილმი: ჯონათონ სანგერი
*საუკეთესო მსახიობი კაცი: ჯონ ჰარტი
*საუკეთესო დიზაინი: სტიუარტ კრეიგი

**სეზარი**
*საუკეთესო უცხოური ფილმი: დევიდ ლინჩი

## რესურსები ინტერნეტში 
* 

## სქოლიო
კატეგორია:1980 წლის ფილმები
კატეგორია:დეივიდ ლინჩის ფილმები
კატეგორია:შავ-თეთრი ფილმები
კატეგორია:ამერიკული ფილმები
კატეგორია:ბიოგრაფიებზე დაფუძნებული ფილმები
კატეგორია:ფილმები ინვალიდობის შესახებ
კატეგორია:Paramount Pictures-ის ფილმები
კატეგორია:რეალურ მოვლენებზე დაფუძნებული დრამატული ფილმები
კატეგორია:ბრიტანული შავ-თეთრი ფილმები
კატეგორია:ბრიტანული ბიოგრაფიული დრამატული ფილმები
კატეგორია:ამერიკული შავ-თეთრი ფილმები
კატეგორია:ამერიკული ბიოგრაფიული დრამატული ფილმები
ქინძმარაული

**ქინძმარაული** — ადგილწარმოშობის დასახელების, კონტროლირე­ბადი უმაღლესი ხარისხის წითელი ბუნებრივად ნახევრადტკბილი ღვინო. მზადდება საფერავის ჯიშის ყურძნისაგან.

ღვინო „ქინძმარაული“ ხასიათდება მუქი ბროწეულისფერი შეფერვით, გემოზე ჰარმონიული, სრული, ხავერდოვანი, დახვეწილი, სასიამოვნო სიტკბოთი, ხილის ტონებით და ჯიშური არომატით.

ღვინო „ქინძმარაულის“ მოცულობითი სპირტშემცველობა უნდა შეადგენდეს 10,5-12,0%-ს, შაქრების მასიური კონცენტრაცია — 30-50გ/დმ³; ტიტრული მჟავიანიბა — 5-7გ/დმ³; აქროლადი მჟავიანობა — არაუმეტეს 1,2გ/დმ³; დაყვანილი ექსტრაქტის მასის კონცენტრაცია — არანაკლებ 20 გ/დმ³; გოგირდოვანი მჟავის საერთო მასის კონცენტრაცია — არაუმეტეს 210 მგ/დმ³; თავისუფალი გოგირდოვანი მჟავის კონცენტრაცია — არაუმეტეს 30 მგ/დმ³.

„ქინძმარაულის“ მიკროზონაში სანედლეულო ბაზის ფართობი შეადგენს დაახლოებით 1633 ჰა-ს, აქედან მოსავლიანია 614 ჰა. 

მევენახეობის სპეციფიკური ზონა „ქინძმარაული“ მდებარეობს აღმოსავლეთ საქართველოში, შიდა კახეთში, ყვარლის მუნიციპალიტეტში, კავკასიონის განშტოების სამხრეთ დაქანებაზე, ჩრდილოეთ განედის 41°30′ და აღმოსავლეთ გრძედის 45°50′ კოორდინატებზე. სამრეწველო ვენახები ძირითადად განლაგებულია ზღვის დონიდან 250-550 მ სიმაღლის საზღვრებში, მდინარე ალაზნის მარცხენა სანაპიროზე (გაღმამხარი). ბარის ძირი უკავია ალაზნის ვაკეს, რომელიც ჩრდილოეთისაკენ მაღლდება — გადადის მთისწინეთის ზოლში და მიბჯენილია კავკასიონის ძირზე.

## რესურსები ინტერნეტში
* ღვინის ეროვნული სააგენტო 

კატეგორია:ადგილწარმოშობის დასახელების ღვინოები საქართველოში
კატეგორია:ქართული ღვინო
სეთ გრინი

220px|thumb|right|სეთ გრინი, 2012
**სეთ ბენჯამინ გრინი** (; დ. 8 თებერვალი, 1974) — ამერიკელი მსახიობი, პროდიუსერი, კომიკოსი, სცენარისტი, რეჟისორი და მწერალი. ემის პრემიის მფლობელი. 

## რესურსები ინტერნეტში 
* ოფიციალური საიტი
* სეტ გრინი საიტზე კინოფილმების ინტერნეტ მონაცემთა ბაზა (IMDb).

კატეგორია:დაბადებული 1974
კატეგორია:დაბადებული 8 თებერვალი
კატეგორია:XX საუკუნის ამერიკელი კომიკოსები
კატეგორია:XXI საუკუნის ამერიკელი კომიკოსები
კატეგორია:XX საუკუნის ამერიკელი მამაკაცი მსახიობები
კატეგორია:XXI საუკუნის ამერიკელი მამაკაცი მსახიობები
კატეგორია:ამერიკელი მამაკაცი კომიკოსები
კატეგორია:ამერიკელი მამაკაცი ტელემსახიობები
კატეგორია:ამერიკელი მამაკაცი ვიდეო თამაშების მსახიობები
კატეგორია:ამერიკელი მამაკაცი გამხმოვანებლები
კატეგორია:ამერიკელი ტელერეჟისორები
კატეგორია:პრაიმტაიმის ემის ჯილდოს მფლობელები
კატეგორია:მსახიობები ანბანის მიხედვით
კატეგორია:რეჟისორები ანბანის მიხედვით
კატეგორია:ცოცხალი ადამიანები
ღვარების წმინდა გიორგის ეკლესია

300px|მინი|ღვარების წმინდა გიორგის ეკლესია
**ღვარების წმინდა გიორგის ეკლესია** — ეკლესია გორის მუნიციპალიტეტის სოფელ ღვარებში, მთის ფერდობზე. თარიღდება გვიანდელი ფეოდალური ხანით. 

ეკლესია დარბაზულია (7,86 X 5 მ), ნაგებია ბაზალტის ქვებით. კედლების ზედა ნაწილში გამოყენებულია შირიმის მომცრო კვადრატებიც. ძლიერ დაზიანებულია: ჩანგრეულია კამარა, კონქის ნახევარი, ჩამოშლილია კედლების ზედა ნაწილები; შემორჩენილი კედლები გამოფიტული და დაბზარულია. შიგნით და გარეთ დაზიანებულია შელესილობა. შიგნიდან თაღოვანი, გარედან სწორკუთხა, არქიტრავიანი შესასვლელი სამხრეთის კედლის დასავლეთ ნაწილშია. ნახევარწრიული აფსიდის ღერძზე, მაღლა, შიგნიდან თაღოვანი, გარედან სწორკუთხა სარკმელია, რომლის ორივე მხარე ბრტყელი ქვით გადახურული სწორკუთხა ნიშებია. აფსიდის წინ შემორჩენილია კანკელის ხის კოჭი. აფსიდის იატაკი წამოწეულია წინ და დარბაზის იატაკიდან ამაღლებულია ერთი დაბალი საფეხურით. ეკლესიას თითო სარკმელი დასავლეთ და სამხრეთ კედლებშიც აქვს. დასავლეთის სარკმელი სწორკუთხაა. სამხრეთისა შიგნიდან თაღოვანია, გარედან სწორკუთხა. აღმოსავლეთ ფასადის ზედა ნაწილში ორი ჯვარია გამოსახული: ერთი - ფასადის სამხრეთ ნაწილში, მეორე - ფრონტონის ძირში. ჩრდილოეთის ფასადზე შირიმის ლავგარდნის ფრაგმენტებია შემორჩენილი.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
ყელქცეულის წმინდა გიორგის ეკლესია

**ყელქცეულის წმინდა გიორგის ეკლესია** – ეკლესია გორის მუნიციპალიტეტის სოფელ ყელქცეულის ქვემო უბანში. თარიღდება XVIII-XIX საუკუნეებით. 

ეკლესია დარბაზულია (13 X 7,6 მ), ნაგებია აგურით, გამოყენებულია რიყის ქვაც. შესასვლელები სამხრეთით და დასავლეთითაა. ნახევარწრიულ აფსიდის ღერძზე სარკმელია, რომლის ორივე მხარეს თითო მოზრდილი ნიშია. კონქში რვა სარეზონატორო ქვევრია ჩატანებული. ხის კანკელზე შემორჩენილია XIX საუკუნის მხატვრობა. სამხრეთ კედელში ორი სარკმელია, დასავლეთისაში - ერთი, ჩრდილოეთისაში - სამი. დარბაზის გრძივ კედლებზე პილასტრები, რომლებსაც ეყრდნობა ცილინდრული კამარის საბჯენი თაღი. სახურავი ორფერდაა, გადახურულია კრამიტით. დასავლეთ კედელზე მიშენებულია აგურის სამსართულიანი სამრეკლო.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
კატეგორია:XVIII საუკუნის ეკლესიები
ღვინიანთ საყდარი

**ღვინიანთ საყდარი**  — ეკლესია გორის მუნიციპალიტეტის სოფელ ხიდისთავიდან აღმოსავლეთით სამი კილომეტრის დაშორებით, ღვინიანთეულებში. თარიღდება გვიანფეოდალური ხანით. 

ეკლესია დარბაზულია (10,8 X 7,7 მ.), ნაგებია რიყის ქვით და აგურით. ნახევრად დანგრეულია. ეკლესიას შესასვლელები სამხრეთით და დასავლეთით აქვს. თითო სარკმელი ოთხივე მხარეს. ნახევარწრიული აფსიდის სარკმლის ორივე მხარეს თითო მოზრდილი ნიშია. ეკლესია გადახურული იყო ცილინდრული კამარით.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
დაკინი

დაკინის ტიბეტური გამოსახულება]]
**დაკინი** (სანს: डाकिनी *ḍākinī*;ტიბ: མཁའ་འགྲོ་མ་ *ქანდრომა*, ვაილი: ''mkha' 'gro ma*; ჩინ: **空行女**,**狐仙**,**明妃**) არის ქალღმერთის მსგავსი ქალი არსება ბუდიზმსა და ინდუიზმში. ძირითადად, გავრცელებულია ტიბეტურ ბუდიზმში. დაკინი შთააგონებს სულიერ პრაქტიკას. ხშირად გამოსახულია შიშველ, ლამაზ ქალად. სიშიშვლე განასახიერებს გონების თავისუფლებას.

დაკინის ჩინური და ტიბეტური ტერმინები სიტყვასიტყვით ნიშნავს - „ის, ვინც სივრცეში მოძრაობს“, „სივრცეში მოძრავი ქალი“; ზოგჯერ, პოეტურად, „ცის მოცეკვავედაც“ მოიეხსენიებენ. მათი სხეულები მოხრილადაა გამოსახული ტალღოვანი ცეკვის პოზებში.

დაკინი დაკავშირებულია ენერგიასთან, ტრანსფორმაციის გზის გამოცხადებასთან. ისინი ადამიანებს ნეგატიური ემოციების ენერგიის შეცვლაში ეხმარებიან, რასაც ჰქვია *კლეშა*.

## იკონოგრაფია
გამოსახულებებზე დაკინები გამოსახულნი არიან ახალგაზრდად, შიშველად, საცეკვაო პოზაში. ხშირად ერთ ხელში უკავიათ მენსტრუალური სისხლით სავსე ქალა-ჭიქა ან სიცოცხლის ელექსირი და მეორეში დაკლაკნილი დანა. ატარებენ ადამიანის ქალებიან გირლანდას სამკბილა კვერთხით, რომელიც მის საწინააღმდეგოდ იხრება. მათი თმა ხშირად გაჩეჩილია და ზურგს უკანაა ჩამოშლილი, სახე ხშირად მრისხანეა; ცეკვავენ ცხედარზე, რაც მათი ეგოსა და უვიცობაზე ბატონობის სიმბოლოა.

## მოვლენები
ტიბეტელ ბუდისტებს ჯერათ, რომ დაკინიმ მე-3 კარმაპა რანგჯუნგ დორჯეს (1284-1339) მისცა შავი ქუდი, როდესაც ის სამი წლის იყო. შავი გვირგვინი კარმა კაგიუს ხაზის ემბლემად გადაიქცა.

## დაკა
დაკა იგივე დაკინია, ოღონდ მის მამაკაც განსხეულებაში.

## სქოლიო
## ლიტერატურა
*Beyer, Stephen (1973). *The Cult of Tara: Magic and Ritual in Tibet*. University of California Press. ISBN 0-520-02192-4
*Campbell, June. (1996). "Traveller in Space: In Search of the Female Identity in Tibetan Buddhism". George Braziller.  ISBN 0-8076-1406-8 (Cover)
*English, Elizabeth (2002). *Vajrayogini: Her Visualizations, Rituals, and Forms*. Wisdom Publications. ISBN 0-86171-329-X
*Gyatso, Geshe Kelsang (1991). *Guide to Dakini Land: The Highest Yoga Tantra Practice of Buddha Vajrayogini*. Tharpa Publications. ISBN 0-948006-18-8
*Norbu, Thinley (1981). *Magic Dance: The Display of the Self Nature of the Five Wisdom Dakinis*. Jewel Publishing House, 2nd edition. ISBN 0-9607000-0-5
*Padmasambhava, translated by Erik Pema Kunsang (1999) *Dakini Teachings*. Rangjung Yeshe Publications, 2nd edition. ISBN 962-7341-36-3
*Simmer-Brown, Judith (2001). *Dakini's Warm Breath: The Feminine Principle in Tibetan Buddhism*. Shambhala Publications. ISBN 1-57062-720-7
*Templeman, David. *Iranian Theme in Tibetan Tantric Culture: The Dakini*
*Yeshe, Lama (2001). *Introduction to Tantra : The Transformation of Desire*. Wisdom Publications, revised edition. ISBN 0-86171-162-9

## რესურსები ინტერნეტში
* დაკინი და მდედრობითი სული 
* *დაკინი'' khandro.net-ზე
* შავი დაკინი
* 75. სენგე დოგმა, ლომთავა დაკინი

კატეგორია:ბუდიზმი
კატეგორია:დაკინები
შავშვების ღვთისმშობლის ეკლესია

**შავშვების ღვთისმშობლის ეკლესია** – ეკლესია გორის მუნიციპალიტეტის სოფელ შავშვების სამხრეთით ერთ კილომეტრზე. თარიღდება გვიანდელი ფეოდალური ხანით. 

ეკლესია დარბაზულია (12,1 X 5,7 მ). ნაგებია კირქვის კვადრებით. 1920 წლის მიწისძვრამ შენობა ძლიერ დააზიანა. კედლები ორმეტრმდეა შემორჩენილი. შესასვლელი ჩრდილოეთითაა. აფსიდი ნახევარწრიულია.

## ლიტერატურა
კატეგორია:გორის მუნიციპალიტეტის ტაძრები
კატეგორია:ღვთისმშობლის სახელობის ეკლესიები
შინდისის ციხე

მინი|300პქ|შინდისის ციხე. სამხრეთ-დასავლეთი კოშკი.

**შინდისის ციხე** —  ციხესიმაგრე შიდა ქართლში, გორის მუნიციპალიტეტის  სოფელ შინდისის ჩრდილოეთ ნაწილში, ვაკეზე. სავარაუდოდ თარიღდება XVIII საუკუნის მეორე ნახევრით. 

ციხე (67,5 × 49,6 მ) ნაგებია რიყის ქვით. შიდა კედლებზე და კამარაზე გამოყენებულია აგურიც. ციხის კუთხეებში - ჩრდილო-აღმოსავლეთით, ჩრდილო-დასავლეთით, სამხრეთ-აღმოსავლეთით და სამხრეთ-დასავლეთით დგას ცილინდრული კოშკები. ნაგებობა დაზიანებულია. ჩრდილო-აღმოსავლეთის კოშკი თითქმის მთლიანად დანგრეულია. სამხრეთ-აღმოსავლეთის კოშკისგან ნაწილობრივ გადარჩენილია სამი სართული. პირველი სართულის კედლები ყრუა. მეორე და მესამე სართულს შესასვლელი ეზოდან ცალ-ცალკე აქვს. მეორე სართულის კედლებში ცალმაგი და ორმაგი სათოფურებია. სართული გადახურულია აგურის დაბალი სფერული კამარით. მესამე სართულის კედლებშიც სათოფურებია განლაგებული. სათოფურები ერთმანეთს უკავშირდებოდა კედელში დატანებული კიბით. ჩრდილო-დასავლეთ კოშკიდან შემორჩენილია მხოლოდ სამი სართული. კოშკს შესასვლელი ეზოდან პირველ და მეორე სართულზე ცალ-ცალკე აქვს. პირველი სართულის კარი პირდაპირ ისრული თაღით გადახურული ბუხარია, გვერდებზე სათოფურიანი ნიშებია. კამარის ქვემოთ ორი პატარა სარკმელია. სართულის გადახურვისათვის კოჭების მაგივრად გამოყენებულია 0,6-0,8 მ სისქის ფიცრები, რომლებზეც სავარაუდოდ ეწყო ჩელტები და მასზე დატკეპნილი იყო თიხა. კოშკის მეორე სართულზე ბუხარი და სარკმლები ისევეა განლაგებული, როგორც პირველზე. კედლებში დატანებულია ცალმაგი და შეწყვილებული სათოფურები, ოთხი სალოდე; ჩანს საზარბაზნეს კვალი. სამხრეთ დასავლეთ კოშკსაც მსგავსი არქიტექტურული გადაწყვეტა აქვს. ციხის გალავანიც დაზიანებულია. იგი ორიარუსიანია. ქვედა იარუსი ყრუა. ზედას ხის საბრძოლო ბილიკი გასდევდა. გალავნის ზედა ხაზი აღჭურვილია ორმაგი სათოფურებით. გალავანი მთავრდება ნახევარწრიული ქონგურებით.

## ლიტერატურა
* საქართველოს ისტორიისა და კულტურის ძეგლთა აღწერილობა, ტ.5, თბ., 1990 წ.

კატეგორია:გორის მუნიციპალიტეტის ციხესიმაგრეები
ექვთიმე გარეჯელი

**ექვთიმე**, *ეფთვიმე*, *ევთიმი* (გვარად **მჭედელაშვილი**; გ. 1804) — ქართველი სასულიერო პირი, გარეჯის იოანე ნათლისმცემლის მონასტრის არქიმანდრიტი 1775–1804 წლებში. საქართველოს მართლმადიდებელი ეკლესიის მიერ შერაცხულია წმინდანად. ხსენების დღეა 8 (21) აგვისტო.

ექვთიმე განათლებული მოღვაწე და სამეურნეო საქმეთა კარგი ორგანიზატორი იყო. იოანე ბატონიშვილის დახასიათებით ის იყო „კაცი ფილოსოფოსი და ღვთისმეტყველი, სათნოებათა ზედა უცხო მოქადაგე“. ექვთიმემ ააშენა ლეკების მიერ გადამწვარი სოფ. ხაშმი. აშენებდა ვენახებს, წისქვილებს, მიწაზე ასახლებდა უმიწაწყლო გადმოხვეწილ გლეხებს. მისი ინიციატივით იოანე ნათლისმცემლის მონასტერს გადაეცა არაერთი ყოფილი სამეფო მამული. ექვთიმეს თაოსნობით სავანეში ითარგმნებოდა სასულიერო ლიტერატურა. მან საბა ნინოწმინდელი მიტროპოლიტის დავალებით, დაწერა წმ. ნინოს საგალობლები. პლატონ იოსელიანის ცნობით, 1797 წელს, როდესაც თბილისში შავი ჭირის ეპიდემიამ იფეთქა, უდაბნოს ბერები, ექვთიმეს ხელმძღვანელობით, ეხმარებოდნენ ავადმყოფ და უპოვარ ხალხს.   

## ლიტერატურა
* იოანე ბატონიშვილი, კალმასობა, ტ. 2, თბ., 1948. — გვ. 197.  
* ლომინაძე ბ., ქართული ფეოდალური ურთიერთობის ისტორიიდან (სენიორიები), ტ. 1, თბ., 1966. — გვ. 160-161. 
* იოსელიანი, პ., ცხოვრება მეფისა გიორგი მეათცამეტისა, ა. გაწერელიას რედ., თბ., 1978. — გვ. 119-120.
* ქართველ წმინდანთა ცხოვრებანი, შემდგ.: დეკანოზი ზაქარია მაჩიტაძე, მანანა ბუკია და მაკა ბულია; რედ.: ავთანდილ მიქაბერიძე, თბ.–ათენი, 2003. — გვ. 184-185.

კატეგორია:ქართველი წმინდანები
კატეგორია:XVIII საუკუნის ქრისტიანი წმინდანები
კატეგორია:ქართველი საეკლესიო მოღვაწეები
კატეგორია:XVIII საუკუნის ქართველები
კატეგორია:XIX საუკუნის ქართველები
ახშნის კოშკი

მინი|მარჯვნივ|250პქ|ახშნის კოშკის ხედიჯაბა ლაბაძის ფოტო
**ახშნის კოშკი** — კოშკი ახმეტის მუნიციპალიტეტის სოფელ ახშანის ჩრდილოეთით. განეკუთვნება XVIII საუკუნის II ნახევარს. 

კოშკი გეგმით წრიულია (დიამეტრი 7,4 მ), ნაშენია თანაბარი ზომის რიყის ქვითა და კირის დუღაბით. კარ-სარკმლების წყობაში გამოყენებულია კვადრატული აგური. ძლიერ დაზიანებულია. შემორჩენილია მხოლოდ პირველი სართული. 

შესასვლელი ჩრდილოეთიდანაა. კარი თაღოვანია. შიგნით სამხრეთის მხარეს გეგმით ნახევარწრიული თაღოვანი ბუხარია. აღმოსავლეთით, დასავლეთით და სამხრეთით – მოზრდილი თაღოვანი ნიშნები. სართული ორი სარკმლით ნათდებოდა, რომლებსაც გადახურვა ჩამონგრეული აქვთ. სართული გადახურულია გუმბათოვანი კამარით. 

## ლიტერატურა
კატეგორია:ახმეტის მუნიციპალიტეტის კოშკები
ბრემ სტოკერის დრაკულა

**ბრემ სტოკერის დრაკულა** ( აგრეთვე ცნობილი როგორც დრაკულა) — 1992 წლის ამერიკული გოთიკური საშინელებათა-მელოდრამა ჟანრის თრილერი, რომლის პროდიუსერი, ნაწილობრივ სცენარის ავტორი და რეჟისორია ფრენსის ფორდ კოპოლა. ფილმი დაფუძნებულია ბრემ სტოკერის ამავე სახელწოდების რომანზე. ფილმში მთავარ როლებს ასრულებენ ენტონი ჰოპკინზი, გერი ოლდმენი, კიანუ რივზი და უინონა რაიდერი.

## სიუჟეტი 
ვამპირ გრაფ დრაკულას უყვარდა ქალი, სახელად ელიზაბეტა. 1462 წელს, თურქებთან ბრძოლიდან დაბრუნებისას დრაკულა გაიგებს, რომ ელიზაბეტამ თავი მოიკლა, რადგან მას დრაკულას სიკვდილის შესახებ ამცნეს. რამდენიმე საუკუნის შემდეგ დრაკულა ტოვებს ტრანსილვანიას და ინგლისში მიემგზავრება. იქ ის გაიცნობს მშვენიერ მინა მიურეის, რომელიც გაჭრილი ვაშლივით ჰგავს ელიზაბეტას. წყვილს ერთმანეთი შეუყვარდება, მაგრამ მინა დანიშნულია და ცოლად მიჰყვება ახალგაზრდა ადვოკატ ჯონათან ჰარკერს. დრაკულა სასოწარკვეთილებაში ჩავარდება და ეს მას შურისძიებისაკენ უბიძგებს. მას შემდეგ რაც, რამდენიმე ადამიანი გახდება დრაკულას მსხვერპლი, პროფესორი აბრაამ ვან ჰელსინგი საბოლოოდ დარწმუნდება ვამპირების არსებობაში და მათზე ნადირობას დაიწყებს. ამაში მას ეხმარება ჯონათან ჰარკერიც, რადგან მისი მეუღლე მთლიანად დრაკულაზე ფიქრითაა შეპყრობილი.

## როლებში
* გერი ოლდმენი — ვლად დრაკულა 
* უინონა რაიდერი — ელიზაბეტა
* ენტონი ჰოპკინზი — აბრაჰამ ვან ჰელსინგი 
* კიანუ რივზი — ჯონათან ჰარკერი 
* რიჩარდ გრანტი — ჯეკ სიუორდი
* კერი ელვესი — სერ არტურ ჰოლმვუდი
* ბილი კემპბელი — კუინსი მორისი
* სედი ფროსტი — ლუსი ვესტერნა 
* ტომ ვეიტსი — რენფილდი
* მონიკა ბელუჩი — დრაკულას პატარძალი

## რესურსები ინტერნეტში 
* 

## სქოლიო 
კატეგორია:დრაკულას ფილმები
კატეგორია:1992 წლის ფილმები
კატეგორია:ინგლისურენოვანი ფილმები
კატეგორია:რუმინულენოვანი ფილმები
კატეგორია:ბერძნულენოვანი ფილმები
კატეგორია:ბულგარულენოვანი ფილმები
კატეგორია:ლათინურენოვანი ფილმები
კატეგორია:ფრენსის ფორდ კოპოლას ფილმები
კატეგორია:გოთიკური საშინელებათა ფილმები
კატეგორია:საშინელებათა რომანებზე დაფუძნებული ფილმები
კატეგორია:კომიქსებად ადაპტირებული ფილმები
კატეგორია:Columbia Pictures-ის ფილმები
კატეგორია:ამერიკული ზებუნებრივი საშინელებათა ფილმები
ევროვიზიის სიმღერის ბავშვთა კონკურსი 2010

**ევროვიზიის სიმღერის ბავშვთა კონკურსი 2010** — ევროვიზიის სიმღერის მე-8 ბავშვთა კონკურსი, ჩატარდა 2010 წლის 20 ნოემბერს ბელარუსის დედაქალაქ მინსკში. ჩატარების ადგილი გახდა სპორტული კომპლექსი მინსკ-არენა. კონკურსის გამარჯვებული გახდა სომხეთის წარმომადგენელი ვლადიმერ არზუმანიანი სიმღერით  „*Մամա*“ (*Mama*, დედა).

## მონაწილეები
## რესურსები ინტერნეტში 
* ოფიციალური საიტი

## სქოლიო
კატეგორია:ევროვიზიის სიმღერის კონკურსები წლების მიხედვით
კატეგორია:2010
მეგან ფოქსი

**მეგან დენიზ ფოქსი** (; დ. 16 მაისი, 1986, როკვუდი, ტენესი, აშშ) — ამერიკელი მსახიობი და მოდელია, მეგანს აქვს ირლანდიური, იტალიური და ფრანგული ფესვები. მან სახელი გაითქვა ფილმ ტრანსფორმერების შემდეგ, სადაც ასრულებდა მიკაილას როლს. მეგანი 5 წლიდან დადიოდა ცეკვებზე და სამსახიობო წრეზე, 13 წლის ასაკში მოდელობას მიჰყო ხელი და რამდენიმე კონკურსზე გამარჯვებაც მოიპოვა, მისი დებიუტი შედგა ახალგაზრდულ ფილმში „მზიანი არდადეგები“ (2001), სადაც ითამაშა მერი-კეით და ეშლი ოლსენებთან ერთად, შემდეგ იყო კვლავ ახალგაზრდული ფილმი „სცენის ვარსკვლავი“ ლინდზი ლოჰანთან ერთად.

## ფილმოგრაფია 
## რესურსები ინტერნეტში 
* 
* 
* Megan Fox at Her Sexiest  – slideshow by *Life*
* Megan Fox  at FHM

კატეგორია:ამერიკელი მსახიობები
კატეგორია:ამერიკელი მოდელები
კატეგორია:დაბადებული 16 მაისი
კატეგორია:დაბადებული 1986
კატეგორია:ცოცხალი ადამიანები
არგენტინული როკი

**არგენტინული როკი** (ესპ. **Rock Nacional**) იქმნება **არგენტინული** როკ-ჯგუფების ან მუსიკოსების მიერ, ესპანურ ენაზე. დაახლოებით ნახევარი საუკუნის განმავლობაში იგი გახდა ერთ-ერთი წამყვანი პოპულარული ჟანრი და ითვლება არგენტინის პოპულარული მუსიკის ტრადიციის ნაწილად *არგენტინული ტანგოსა* და *არგენტინული ფოლკ-მუსიკის* გვერდით.

მომენტი, როდესაც *არგენტინულმა როკმა* დაიწყო განვითარება ცალკე ჟანრად, შუა 1960-იან წლებშია. ამ დროს რამდენიმე ავტოფარეხის ჯგუფმა და მუსიკოსმა დაიწყო სიმღერებისა და ტექსტების წერა, რომელიც უკავშირდებოდა ადგილობრივ სოციალურ და მუსიკალურ თემებს. თავად როკ-ენ-როლი არგენტინაში თითქმის ერთი დეკადით ადრე განვითარდა. ამ პერიოდში, არგენტინული როკის ჩამოყალიბებამდე, ადგილობრივი ჯგუფები ამუშავებდნენ ინგლისურენოვან როკ-ენ-როლის ჰიტებს. შემდეგ არგენტინულმა როკმა დაიწყო უწყვეტი განვითარება 1970-იანების განმავლობაში, ხოლო 1980-იანებში უკვე საერთაშორისო ჟანრი გახდა. დღეს იგი განიხილება როგორც ესპანურ ენოვანი როკის ყველაზე ნაყოფიერი და წარმატებული ფორმა და როკ-მუსიკის ერთ-ერთი ყველაზე მნიშვნელოვანი არა ინგლისურ ენოვანი ფორმა მსოფლიოში. თავად არგენტინაში ეს ჟანრი ცნობილია როგორც Rock Nacional (''/rok.nasjo'nal/''), რაც ნიშნავს „ეროვნულ როკს“ (მაგრამ არა პოლიტიკური გაგებით, არამედ როგორც ადგილობრივი მოძრაობა).

არგენტინული როკის თითქმის უნიკალური შტრიხია მისი უკომპრომისო პოზიცია სიმღერების მხოლოდ ესპანურად შესრულების მიმართ. როკ-მუსიკა მსოფლიოს მრავალ ქვეყანაში მრავალ ენაზე იქმნება, მაგრამ, უმეტეს შემთხვევაში, მათ აქვთ შემოქმედებითი საერთო ინგლისურთან. არგენტინული როკი იყო როკის ერთ-ერთი პირველი არა ინგლისური ფორმა, რომელიც კომერციულად წარმატებული იყო მისი საკუთარი ერის გარეთაც. დღეისათვის იშვიათია ისეთი არგენტინული ჯგუფი, რომელიც ესპანურად არ მღერის, როგორც ეს ხდება სხვა ერებსა და ქვეყნებში, ესპანეთისა და ლათინური ამერიკის ზოგიერთი ქვეყნის ჩათვლით. დღეს არგენტინული როკი არის ფართო ტერმინი, რომელიც მოიცავს როკ-მუსიკის მრავალ ჟანრს და ქვე-კულტურას არგენტინის შიგნით.

## რესურსები ინტერნეტში 
*არგენტინული როკის შემსრულებლების, სიმღერებისა და ალბომების მონაცემთა ბაზა
*ეროვნული როკი
*ახალი მუსიკა არგენტინის მიწისქვეშეთიდან

როკი
ჰუა მულანი

**ჰუა მულანი** (, ფინინი *Huā Mùlán*) — ჩინური ხალხური პოემის გმირი, რომელიც ომში წავიდა, მიუხედავად იმისა, რომ ჯარში მხოლოდ მამაკაცებს იწვევდნენ. პოემა დაწერილი იყო VI საუკუნეში, თუმცა მისი პირველყოფილი ვერსია არ შენარჩუნდა — ჩვენამდე XII საუკუნის გო მაოციანის კრებული მოვიდა, სადაც შენარჩუნებულია ლეგენდა. ჰყავდა თუ არა ჰუა მულანს რეალური პროტოტიპი, უცნობია.

## სახელი 
სახელი „მულანი“ ნიშნავს „მაგნოლიას“ (*«mù»* ნიშნავს ხეს, ხოლო *«lán»* — ორქიდეას). სახელს ხშირად უმატებენ გვარს *«Huā»*, რომელიც ითარგმნება, როგორც „ყვავილი“.

## სიუჟეტი 
სიუჟეტის მიხედვით, ჩინეთს იპყრობენ ჰუნები და იმპერატორი სუი საერთო მობილიზაციას აცხადებს — ყოველმა ოჯახმა ჯარს უნდა შესწიროს ერთი მამაკაცი. გოგონა მულანი ფარულად მიდის ჯარში, გადაცმული მამაკაცად. მიუხედავად იმისა, რომ მისი საიდუმლო საჯარო ხდება, სწორედ მულანი თამაშობს გადამწყვეტ როლს მტრის გეგმების ჩაშლაში.

პოემაში გვხვდება რამდენიმე ონომატოპეა.

## მულანი კულტურაში 
1998 წელს Walt Disney-მა გადაიღო ანიმაციური ფილმი „მულანი“.

მულანის შესახებ გადაღებულია 4 მხატვრული ფილმი, ის არის რამდენიმე სერიალის გმირი, ერთ-ერთი მათგანია „ზენა — რაინდთა დედოფალი“.

2009 წელს გადაიღეს ფილმი „ჰუა მულანი *Hua Mulan*“ (ჩინეთი; აშშ). მთავარ როლს თამაშობს ჩჟაო ვეი.

### აგრეთვე 
* ვენერაზე არის ვულკანური კრატერი ჰუა მულანის სახელით.
* მულანი გახდა 2007 წლის ქალთა მსოფლიო საფეხბურთო ჩემპიონატის თილისმა.

## რესურსები ინტერნეტში 
* პოემის ტექსტი  

კატეგორია:ლეგენდები
კატეგორია:ჩინური ლიტერატურა
ერიკ ჯონსონი

**ერიკ ჯონსონი** (დ. 17 აგვისტო, 1954) — ამერიკელი გიტარისტი და მუსიკოსი ოსტინიდან, ტეხასი. იგი კარგადაა ცნობილი მისი წარმატებებით ინსტრუმენტული როკის ჟანრში. მიუხედავად ამისა, ჯონსონი ხშირად უთავსებს ერთმანეთს ჯაზს, ფიუჟენს, ნიუ ეიჯს, გოსპელსა და ქანთრის სტილის მუსიკას მისივე ჩანაწერებში. ჯონსონი წერს და ასრულებს ვოკალურ პარტიებსაც. იგი არის ასევე გამოცდილი პიანისტი.

ჟურნალმა *Guitar Player* ჯონსონს უწოდა „პლანეტის ერთ-ერთი ყველაზე პატივსაცემი გიტარისტი“.  ჯონსონის სტილისტურმა დივერსიფიკაციამ და გიტარის ტექნიკურმა ცოდნამ მაღალი შეფასება მიიღო ისეთი გიტარისტების მხრიდან, როგორებიც არიან: კარლოს სანტანა, ერიკ კლეპტონი, ალან ჰოლდსუორთი, ლარი კარლტონი, სტივ მორსი, ბილი გიბონსი, ჯონი ვინტერი, ჯეფ ბაქსტერი, ბი ბი კინგი, ჯო სატრიანი და სტივი რეი ვონი. 1990 წელს ჯონსონმა ჩაწერა არა ერთ გზის პლატინად შეფასებული ალბომი *Ah Via Musicom*. მასშია შესული სინგლი Cliffs of Dover, რისთვისაც 1991 წელს ჯონსონმა მიიღო გრემი კატეგორიაში „საუკეთესო როკ-ინსტრუმენტული შესრულება“.

ერიკ ჯონსონს სამჯერ აქვს მიღებული მონაწილეობა ჯო სატრიანის პროექტში G3. ამ მაჩვენებლით იგი უტოლდება პოლ გილბერტს და მასთან ერთად ინაწილებს მეორე ადგილს (პირველი ამ მხრივ ჯონ პეტრუჩია, რომელსაც ექვსჯერ აქვს მონაწილეობა მიღებული) მოწვეულ გიტარისტებს შორის.

## სოლო ალბომები 
* *Seven Worlds* (1978) (re-issue, 1998)
* *Tones* (1986)
* *Ah Via Musicom* (1990)
* *Venus Isle* (1996)
* *Souvenir* (2002)
* *Bloom* (2005)
* *Live from Austin, TX* (2005)
* ''Live From Austin TX '84* (2010)
* *Up Close* (2010)

## ჯილდოები და ჩარტები 
* ალბომები:
** 1991 &ndash; *Ah Via Musicom* &ndash; გრემი &ndash; საუკეთესო როკ-ინსტრუმენტული შესრულების ნომინაცია
** 1991 &ndash; *Ah Via Musicom* &ndash; ბილბორდი &ndash; ბილბორდ 200 &ndash; (#67)
** 2006 &ndash; *Bloom* &ndash; გრემი &ndash; საუკეთესო პოპ-ინსტრუმენტული შესრულების ნომინაცია
* სიმღერები:
** 1987 &ndash; Zap &ndash; (ალბომიდან *Tones*) &ndash; გრემი &ndash; საუკეთესო როკ-ინსტრუმენტული შესრულების ნომინაცია
** 1990 &ndash; Cliffs of Dover &ndash; (ალბომიდან *Ah Via Musicom*) &ndash; ცხელი მეინსტრიმული როკ ტრეკები &ndash; (#5)
** 1990 &ndash; High Landrons &ndash; (ალბომიდან *Ah Via Musicom*) &ndash; ცხელი მეინსტრიმული როკ ტრეკები &ndash; (#31)
** 1991 &ndash; Righteous &ndash; (ალბომიდან *Ah Via Musicom*) &ndash; ცხელი მეინსტრიმული როკ ტრეკები &ndash; (#8)
** 1991 &ndash; Trademark &ndash; (ალბომიდან *Ah Via Musicom*) &ndash; ცხელი მეინსტრიმული როკ ტრეკები &ndash; (#7)
** 1992 &ndash; Cliffs of Dover &ndash; (ალბომიდან *Ah Via Musicom*) &ndash; გრემი &ndash; გამარჯვებული &ndash; საუკეთესო როკ-ინსტრუმენტული შესრულება
** 1997 &ndash; Pavilion &ndash; (ალბომიდან *Venus Isle*) &ndash; გრემი - საუკეთესო როკ-ინსტრუმენტული შესრულების ნომინაცია
** 1998 &ndash; S.R.V. &ndash; (ალბომიდან *Venus Isle*) &ndash; გრემი &ndash; საუკეთესო როკ-ინსტრუმენტული შესრულების ნომინაცია
** 2002 &ndash; Rain (ალბომიდან *Live and Beyond'') &ndash; გრემი &ndash; საუკეთესო პოპ-ინსტრუმენტული შესრულების ნომინაცია

## სქოლიო 
კატეგორია:დაბადებული 17 აგვისტო
კატეგორია:დაბადებული 1954
კატეგორია:ამერიკელი როკ-გიტარისტები
კატეგორია:G3
კატეგორია:გრემის ჯილდოს მფლობელები
კატეგორია:როკ-გიტარისტები
კატეგორია:ცოცხალი ადამიანები
ZZ Top

**ZZ Top** — ამერიკული როკ-ჯგუფი, ზოგჯერ მოხსენიებული როგორც '''That Little Ol' Band from Texas'*. მათი სტილი, რომელიც საფუძველს იღებს ბლუზზე დაფუძნებული ბუგი როკიდან, ითავსებს ელემენტებს არენა როკიდან, სამხრეთული როკიდან და საცეკვაო როკიდან. შუა 1970-იანებისთვის ჯგუფი უკვე ყველაზე პოპულარულ სატურნეო აქტებს შორის იყო აშშ-ში და მოხსნეს მსმენელთა დასწრების რაოდენობის რეკორდი არაერთ ფორმატში. მრავალი წლის ტუნეების შემდეგ 1977 წელს ჯგუფმა გადაწყვიტა ორწლიანი შესვენების აღება. სწორედ ამ პერიოდში გაიზარდეს გიბონსმა და ჰილმა მკერდამდე წვერი. ჯგუფის ერთადერთი წევრი, რომელიც წვერს არ ატარებს, დრამერი ფრენკ ბირდია, რომელიც მხოლოდ ულვაშებით გამოდის და რომლის გვარიც სწორედ „წვერს“ ნიშნავს.

1979 წელს ჯგუფი დაბრუნდა და კონტრაქტი გააფორმა ლეიბლთან Warner Bros. Records. 1983 წელს ჯგუფმა გამოუშვა ალბომი *Eliminator*, რითაც მათ დაიპყრეს პოპულარობის ახალი სიმაღლეები, გაყიდეს რა ათი მილიონი ეგზემპლარი. გვიანი 1980-იანების განმავლობაში ჯგუფმა შექმნა რამდენიმე ჰიტი და რამდენიმეჯერ მიიღო ჯილდოები საუკეთესო მუსიკალური ვიდეოებისთვის. თავდაპირველი წევრების შემადგონლობით ორმოცი წლის შესრულების შემდეგაც კი განაგრძობენ ტურნეებს და სიმღერების წერას.

ZZ Top-მა გაყიდა ორმოცდაათ მილიონზე მეტი ალბომი მსოფლიოს მასშტაბით, მათ შორის ოცდახუთი მილიონი მხოლოდ აშშ-ში. ჯგუფს აქვს რვა სიმღერა ბილბორდის ცხელი ასეულის საუკეთესო ორმოცეულში, ექვსი ნომერ პირველი სიმღერა ცხელი მეინსტრიმული როკ ტრეკების ჩარტში. და სამი MTV-ის მუსიკალური ვიდეოების ჯილდო. 2004 წელს ჯგუფი შეიყვანეს როკ-ენ-როლის დიდების დარბაზში

## დისკოგრაფია 
* *ZZ Top's First Album* (1971)
* *Rio Grande Mud* (1972)
* *Tres Hombres* (1973)
* *Fandango!* (1975)
* *Tejas* (1977)
* *Degüello* (1979)
* *El Loco* (1981)
* *Eliminator* (1983)
* *Afterburner* (1985)
* *Recycler* (1990)
* *Antenna* (1994)
* *Rhythmeen* (1996)
* *XXX* (1999)
* *Mescalero* (2003)
* *La Futura'' (2012)

## ჯგუფის წევრები 
;ახლანდელი:
* ბილი გიბონსი – გიტარა, ვოკალი;
* დასტი ჰილი – ბას გიტარა, ვოკალი;
* ფრენკ ბირდი – დრამები.

;ყოფილი:
* ლანიერ გრეიგი – ბას გიტარა;
* დენ მიჩელი – დრამები.

## ლიტერატურა 
* 

## რესურსები ინტერნეტში 
* ოფიციალური საიტი
* ZZ Top-ის ინტერვიუ ARTISTDirect.com-თან 
* ZZ Top-ის ბიოგრაფია როკ-ენ-როლის დიდების დარბაზის საიტზე 
* ZZ Top საიტზე Woozyfly 
* ZZ Top საიტზე VH1 

## სქოლიო 
კატეგორია:ბლუზ-როკ ჯგუფები
კატეგორია:1970-იანი წლების მუსიკალური ჯგუფები
კატეგორია:1980-იანი წლების მუსიკალური ჯგუფები
კატეგორია:1990-იანი წლების მუსიკალური ჯგუფები
კატეგორია:2000-იანი წლების მუსიკალური ჯგუფები
კატეგორია:ZZ Top
კატეგორია:მძიმე როკ-ჯგუფები
კატეგორია:1969 წელს ჩამოყალიბებული ჯგუფები